
PARLAMENTUL  ROMÂNIEI

CAMERA DEPUTAŢILOR

	Comisia pentru administraţie  publică 

şi amenajarea teritoriului 

Nr. 4c-6/333/2014

	Comisia juridică, de  disciplină  şi    imunităţi

          Nr. 4c-11/483/2014
          Bucureşti, 17 martie 2015


                                                                                                      PL x 483/2014                                                                                                                                                                                                                 
RAPORT  COMUN

asupra 
proiectului de Lege pentru aprobarea Ordonanței Guvernului nr. 13/2014 privind reglementarea unor măsuri fiscal – bugetare

  În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi și Comisia pentru administraţie publică şi amenajarea au fost sesizate spre dezbatere, în fond, cu proiectul de Lege pentru aprobarea Ordonanței Guvernului nr. 13/2014 privind reglementarea unor măsuri fiscal - bugetare, trimis cu adresa nr. PL x 483 din 8 octombrie 2014 şi înregistrat cu nr. 4c-6/333 din 8 octombrie 2014 şi, respectiv, sub nr.4c-11/1042 din 10 octombrie 2014. 

 Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat inițiativa legislativă în ședința din 1 octombrie 2014.
Consiliul Legislativ, prin avizul nr. 889 din 1 august 2014, a avizat favorabil, cu observaţii şi propuneri, iniţiativa legislativă.
Comisia pentru muncă și protecție socială a avizat favorabil inițiativa legislativă cu avizul nr. 4c-7/482/2014.

Proiectul de lege are ca obiect reglementarea unor măsuri fiscal – bugetare, prin modificarea art. 2 din Ordonanța de Urgență a Guvernului nr. 101/2011, aprobată cu modificări și completări prin Legea nr. 382/2013, în sensul stabilirii destinației sumelor obținute din vânzarea imobilelor administrate.


 Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului  au examinat proiectul de lege în şedinţe separate. 


Membrii Comisiei pentru administraţie publică și amenajarea teritoriului au dezbătut iniţiativa legislativă în şedinţa din 24 februarie 2015. 


 
Din numărul total de 24 membri ai Comisiei pentru administraţie publică şi amenajarea teritoriului au participat la dezbateri 22 deputaţi.


La dezbaterile care au avut loc au participat în calitate de invitați, în conformitate cu prevederile art. 54 și 55 din Regulamentul Camerei Deputaților, republicat, cu modificările și completările ulterioare, doamna Papp Erika –consilier în cadrul Ministerului Energiei, Întreprinderilor Mici și Mijlocii și Mediului de Afaceri.



Membrii Comisiei juridice, de disciplină şi imunităţi au dezbătut proiectul de lege  în şedinţa din 17 martie 2015. 


 La dezbateri au fost prezenţi  20 deputaţi, din totalul de 26 de membri ai Comisiei juridice, de disciplină şi imunităţi.



La dezbaterile care au avut loc a participat în calitate de invitat, în conformitate cu prevederile art. 54 și 55 din Regulamentul Camerei Deputaților, republicat, cu modificările și completările ulterioare, doamna Sirma Caraman – secretar de stat în cadrul Ministerului  Dezvoltării Regionale și Administrației Publice.

În urma dezbaterilor, membrii celor două Comisii au hotărât, cu majoritate de voturi, (3 abțineri) să propună plenului Camerei Deputaţilor adoptarea proiectului de Lege pentru aprobarea Ordonanței Guvernului nr. 13/2014 privind reglementarea unor măsuri fiscal – bugetare, în forma adoptată de Senat.


În raport cu obiectul şi conţinutul reglementării, proiectul de lege face parte din categoria legilor ordinare.

               VICEPREŞEDINTE,                                              VICEPREŞEDINTE,

               Laurențiu NISTOR                                                 Ciprian Nicolae NICA
        SECRETAR,                                                                 SECRETAR,

             Constantin AVRAM                                               Sorin Constantin STRAGEA                     

                                                                                                                                              Șef serviciu, Ciprian Bucur
Consilier parlamentar,                                                                                                        Consilier parlamentar,

Nicoleta Toma                                                                                                                      Paul Şerban
PAGE  
2

_968672787.unknown

